mk pt mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk bg mk mk mk mk mk mk mk mk mk mk en en en mk uk en en mk en en en mk ru en mk mk mk bg mk mk mk hbs_lat en en mk en ru hbs_lat hbs_cyr en mk
Белорусија: Денот на претседателските избори завршува со протести и остри мерки
Објавено на 20 јануари 2011 9:45 GMT 1 · Напишано од Veronica Khokhlova Преведено од Милан Ѓорѓевиќ
Категории: Источна и Централна Европа, Белорусија, Владеење, Војни и конфликти, Граѓански медиуми, Дигитален активизам, Закон, Избори, Најважни вести, Политика, Протест, Слобода на говор, Технологија, Човекови права, Рунет Ехо
19 декември 2010 година, денот на претседателски избори во Белорусија, [1] заврши со масовни протести, апсења и насилни судири со полицијата во Минск, главниот град на Белорусија.
Александр Лукашенко [2], кој е претседател на Белорусија од јули 1994 година, имаше девет опозициски противкандидати од кои неколкумина беа нападнати или уапсени – или и двете [3]. Откако гласачките места беа затворени, илјадници луѓе се собраа во центарот на Минск да протестираат против изборната измама (неколку фотографии и видео записи може да ги најдете тука [4]), но кога се обидоа да навлезат во владините канцеларии и зградата на централната изборна комисија, тие беа разделени од полицијата задолжена за протести. Десетици протестанти и неколку новинари, вклучително и известувач и фотограф на Њујорк Тајмс, [5] беа повредени.
Исто така, во текот на целиот ден имаше известувања за проблеми со интернетот и ограничен пристап до социјалните медиуми и интернет страниците на опозицијата (види претходни GlobalVoices ажурирања од Алексеј Сидоренко – тука [6], тука [7] и тука [8]). Евгениј Морозов (@евгенијморозов), кој моментално е во Белорусија, на Твитер напиша [9] дека „не можел да пристапи до ништо што користи http сервери“. Во друг твит, поставен неделата попладне, тој напиша [10]:
Исто така слушнав дека затоа што пристапот до Gmail во Белорусија е блокиран, страниците на опозицијата не можат да ги користат нивните списоци на адреси
Сепак, граѓански медиумски извештаи беа поднесувани пред, за време и по настаните во центарот на Минск.
На 18 декември Димитриј Растаев (од LJ (LiveJournalists) со корисничко име „растаев“) коментираше [11] (руски) во врска сo наводно доброволното „рано гласање“ – во кое „23% од 7-те милиони регистрирани гласачи“ [12] ги дале своите гласови, кое нешто често се смета како „инструмент за лажирање на гласовите од страна на властите [13]“:
Денес зборував со мојата ќерка [студент].Таа го рече следново: „Тие влегуваат во собите на студентскиот дом со Законот за иселување во раце и на едно парче хартија, ги запишуваат [имињата на] сите оние кои не гласале порано, притоа наведувајќи дека тоа е „за [создавање нехигиенски услови]“.
А во меѓувреме, [Лукашенко] и неговиот сој, лаат на телевизија за „неприфатливоста на принудувањето [на луѓето] да гласаат порано“.
Доколку на 19-ти, овој [копилски] режим не се распадне, не знам… […] Да се толерира оваа гнасотија и овие шутраци уште 5 години – тоа веќе е физички невозможно!!!
Корисничката од LJ со корисничко име „аделка“ го постави овој извештај [14] (белоруски) откако се врати од масовниот собир:
Дома сме, живи и здрави.
Мојот сопруг, неговиот брат и јас носевме жена прекриена со крв, [имаше повреда на главата], имаше две амбулантни возила зад владината зграда […] – беа полни со луѓе (6-8 повредени во секоја од нив), главно жени со повреди на главата […]. Ги разделуваа луѓето во групи и ги бркаа во т.н. „џебови“ и таму, ги фрлаа на земја и ги тепаа. Тепаа дури и малолетни девојчиња – […] ги тепаа со нозе и пендреци, дури и среќно се смешкаа додека го правеа тоа. […]
Чувството е дека постои хунта и фашизам во државата.
Ќе ви кажам искрено, бев исплашен. Но, среќен сум што режимот се плаши од мене и горд сум на тие што беа присутни таму [на собирот]. Простете ми, но тешко е [да не звучам како надуенко] по сè она што го видов со моиве очи. […]
Корисничката на Ел Џеј анета-спб (од LJ со корисничко име „aneta-spb“), новинарка од Сан Петербург која дојде во Минск да известува за изборите, ги постави следниве ажурирани новости од собирот:
Плоштад Октомври, Минск. [15]
Многу луѓе на плоштадот Октомври, јас сум во гужвата […] и не можам да избројам [колку има] поради тоа. […] Повеќето се млади, но има доволно возрасни, како и постари. Луѓето им се јавуваат на нивните пријатели по телефон, ги повикуваат да дојдат на плоштадот: „Од што се плашиш, дојди, не можеме повеќе вака да живееме“.
Полицијата задолжена за протести ги брка луѓето од плоштадот […] [16]
Предизвикани се тепачки со агенти- провокатори. Многубројна полиција задолжена за протести, цела армија [од нив]- доаѓаат на плоштадот од сите правци, се обидуваат да ги истуркаат луѓето, но тие не си заминуваат. […]
Најпрво луѓето го зазедоа центарот на Минск, а подоцна полицијата задолжена за протести и армијата. [17]
[…] Но, беше моќно. Многу моќно. […] Секако, беше и малку застрашувачки. […] Белорусите [беа одлични, навистина одлични]. Горда сум. А најважно е што луѓето не дојдоа за лидерите. Тоа уште еднаш докажува дека тие [не се од најголема важност].
Корисникот од LJ со корисничко име „дабрахост“ го напиша следново [18] (руски):
Потполно се согласувам со Наталија Радина преку ЕУРОРАДИО –„Лукашенко му прогласи војна на сопствениот народ“.
Според ова, логично => целата негова вертикала- е во состојба на војна со народот => секој службеник и полицаец заслужува да излезе пред Хашкиот трибунал. СЕКОЈ СЛУЖБЕНИК И ПОЛИЦАЕЦ! Порано или подоцна ова ќе се случи.
На Твитер, таговите на #електбај [19] и #плоска [20] беа и сѐуште се користат во извештаи за ситуацијата.
Сведоци на тепањето на плоштадот: „удираа еден човек, тој падна, полицаецот се врати и [продолжи да го удира додека не изгуби свест].“ […]
[…] Снегот на плоштадот пред владините канцеларии е црвен.
Колку да се знае: белоруските специјални единици „спецнац“ се обични силеџии […]
Да стоиш меѓу две колони на полицијата против немири додека тие ти се приближуваат, а го имаш само твојот смартфон како оружје – не е пријатно. Моите нозе ме спасија. […]
За прв пат видов како полицијата против немири ги тепа луѓето со пендреци… За време на нашата [украинска] портокалова револуција [од 2004 г.] сè беше како детска бајка споредено со #електбај [25]
Овој пост беше објавен и на руски од Еждневњи Журнал [26]; како дел од партнерството за содржини со Global Voices’ RuNet Echo.
Article printed from Global Voices на македонски: https://mk.globalvoices.org
URL to article: https://mk.globalvoices.org/01/20/9469/
URLs in this post:
[1] претседателски избори во Белорусија,: http://en.wikipedia.org/wiki/Belarusian_presidential_election,_2010
[2] Александр Лукашенко: http://en.wikipedia.org/wiki/Alexander_Lukashenko
[3] беа нападнати или уапсени – или и двете: http://www.washingtonpost.com/wp-dyn/content/article/2010/12/19/AR2010121900474.html?hpid=topnews
[5] вклучително и известувач и фотограф на Њујорк Тајмс,: http://www.nytimes.com/2010/12/20/world/europe/20belarus.html?ref=global-home
[9] на Твитер напиша: http://twitter.com/#!/evgenymorozov/status/16520594707189760
[12] „23% од 7-те милиони регистрирани гласачи“: http://www.guardian.co.uk/world/2010/dec/20/belarus-protest-alleged-vote-rigging
[13] инструмент за лажирање на гласовите од страна на властите: http://en.rian.ru/exsoviet/20101219/161841213.html
[14] го постави овој извештај: http://adelka.livejournal.com/261261.html
[15] Плоштад Октомври, Минск.: http://aneta-spb.livejournal.com/1553576.html
[16] Полицијата задолжена за протести ги брка луѓето од плоштадот […]: http://aneta-spb.livejournal.com/1553912.html
[17] Најпрво луѓето го зазедоа центарот на Минск, а подоцна полицијата задолжена за протести и армијата.: http://aneta-spb.livejournal.com/1554324.html
[18] го напиша следново: http://dabrahost.livejournal.com/161224.html
[22] @Феверај : http://twitter.com/#!/Feveray/statuses/16642456174989312
[24] @лусисд : http://twitter.com/#!/lucysd/statuses/16642580263473152
[26] од Еждневњи Журнал: http://ej.ru/?a=note&id=10670
Click here to print.
Криејтив комонс - Наведи извор 3.0 - Некои права задржани: https://creativecommons.org/licenses/by/3.0/